**ΙΣΤΟΡΙΑ Γ΄ ΤΑΞΗΣ ΓΕΝΙΚΗΣ ΠΑΙΔΕΙΑΣ**

**[ΠΡΩΤΑ ΚΕΦΑΛΑΙΑ ΜΕΧΡΙ ΚΑΙ ΤΟΝ ΕΚΣΥΓΧΡΟΝΙΣΜΟ ΤΟΥ ΝΕΟΕΛΛ.ΚΡΑΤΟΥΣ]**

**1ο ΘΕΜΑ**

**1.α. (Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Στην πολιτική συγκρότηση της Ελληνικής Επανάστασης ως «δημοκρατικοί» ήταν γνωστοί οι:

α. οι πρόκριτοι

β. οι Φιλικοί

γ. οι «Πολεμικοί»

δ. οι φιλελεύθεροι νεήλυδες

2. Ποια από τις παρακάτω εφευρέσεις εισήγαγε την Βιομηχανική Επανάσταση στην Αγγλία;

α. το ολμοβόλο

β. η ατμομηχανή

γ. η μηχανική ανέμη

δ. η ατμάμαξα

3. Ποια από τα παρακάτω δεν αποτελεί αίτιο για την αποικιοκρατία του 19ου αι.;

α. η αναζήτηση αγορών και πηγών πρώτων υλών

β. η ακλόνητη πίστη στην ανωτερότητα του δυτικού πολιτισμού

γ. η φιλανθρωπία

δ. το δημογραφικό πλεόνασμα

4. Η Θεσσαλία ενσωματώθηκε στην Ελλάδα:

α. το 1844, αφού παραχωρήθηκε από την Πύλη

β. το 1864, με την έλευση του Γεωργίου Α΄

γ. το 1881, μετά το Συνέδριο του Βερολίνου

δ. το 1913, με τη Συνθήκη του Βουκουρεστίου

5. Στα νεότερα χρόνια, από το 16ο αιώνα και εξής, οι ευρωπαϊκές χώρες ίδρυσαν αποικίες:

α. στην Αμερική και την Ασία

β. στην Αμερική και την Αφρική

γ. στην Ασία και την Αφρική

δ. στην Ασία και την Αυστραλία

6. Μετά το Συνέδριο του Βερολίνου (1878), η Ελλάδα έφτανε μέχρι και την:

α. Μακεδονία

β. Θεσσαλία

γ. Δυτική Θράκη

δ. Ανατολική Θράκη

7. Τον Δεκέμβριο του 1893 κήρυξε την πτώχευση της Ελλάδας ο:

α. Ελευθέριος Βενιζέλος

β. Νικόλαος Πλαστήρας

γ. Χαρίλαος Τρικούπης

δ. Ιωάννης Καποδίστριας

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η Ελληνική Επανάσταση ήταν εθνικό, αλλά όχι φιλελεύθερο κίνημα.

2. Το πρώτο Σύνταγμα του ανεξάρτητου πολιτικού βίου της Ελλάδας ψηφίστηκε το 1844.

3. Εισηγητής της Αρχής της Δεδηλωμένης (1875) ήταν ο Χαρίλαος Τρικούπης.

4. Η χώρα από την οποία ξεκίνησε η Βιομηχανική Επανάσταση (1750) ήταν η Γαλλία.

5. Ο Τρικούπης μείωσε τον αριθμό των σχολείων και των μαθητών σε όλη τη χώρα.

6. Η Αγγλία διέθετε ανεπτυγμένο πιστωτικό σύστημα, αλλά και νομοθεσία που ευνοούσε την απρόσκοπτη λειτουργία της αγοράς.

7. Ο Δημήτριος Υψηλάντης, οι Φιλικοί και οι «Πολεμικοί» της Πελοποννήσου ήταν γνωστοί ως «δημοκρατικοί».

8. Τα Επτάνησα αποδόθηκαν στην Ελλάδα (1863) από την Τουρκία.

9. Ο πρώτος ηγεμόνας της Ελλάδας, ο Λουδοβίκος των Βιτελσβάχων, έγινε δεκτός ως μεσσίας, με ανακούφιση και ενθουσιασμό.

10. Ιδρυτικό μέλος της Φιλικής Εταιρίας υπήρξε ο Παναγιώτης Σέκερης.

11. Η εκβιομηχάνιση της παραγωγής ξεκίνησε από την Αγγλία στον τομέα της κλωστοϋφαντουργίας.

12. Στις 3 Σεπτεμβρίου 1843 ο Όθων συγκάλεσε εθνοσυνέλευση η οποία κατέληξε στην παραχώρηση για πρώτη φορά Συντάγματος στο νεοσύστατο ελληνικό κράτος.

13. Ο Ιωάννης Καποδίστριας δολοφονήθηκε στο Ναύπλιο (1831).

14. Η Φιλική Εταιρεία ιδρύθηκε το 1814 από τον Εμμανουήλ Ξάνθο, τον Ιωάννη Καποδίστρια και τον Αθανάσιο Τσακάλωφ.

15. Το 1832 η Ελλάδα περιλάμβανε τη Στερεά Ελλάδα, την Πελοπόννησο και τις Κυκλάδες.

16. Η επανάσταση της 3ης Σεπτεμβρίου 1843 οδήγησε στην παραχώρηση του πρώτου συντάγματος του Ανεξάρτητου ελληνικού κράτους.

17. Τα Επτάνησα αποδόθηκαν στην Ελλάδα από την Πύλη το 1863.

18. Με την έξοδό του στις Παραδουνάβιες Ηγεμονίες ο Αλέξανδρος Υψηλάντης φαίνεται πως υπολόγιζε περισσότερο στην πρόκληση γενικής εξέγερσης.

19. Με την απαλλαγή από τους εκπροσώπους της οθωμανικής διοίκησης παρατηρήθηκε συνέχεια της προεπαναστατικής ελληνικής εξουσίας.

20. Οι Γάλλοι έσπευσαν αρωγοί της Πύλης στην Αίγυπτο (1798) και αποκατέστησαν την εξουσία του Σουλτάνου στην Αίγυπτο.

21. Το ελληνικό εθνικό κίνημα αποσκοπούσε αποκλειστικά στη συγκρότηση ανεξάρτητου εθνικού κράτους.

22. Κατά την Επανάσταση της 3ης Σεπτεμβρίου συντηρητικά στοιχεία συμμάχησαν κατά της απόλυτης μοναρχίας με φιλελεύθερους πολιτικούς και διανοούμενους.

23. Μισό αιώνα μετά την ίδρυση του ελληνικού κράτους (1830) μόνο το εμπόριο παρουσίαζε αξιόλογη ανάπτυξη, χάρη ιδίως στους Έλληνες της διασποράς.

**ΙΙ)** Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει:

|  |  |
| --- | --- |
| Α | Β |
| 1. Νικόλαος Σκουφάς2. Ιωάννης Καποδίστριας3. Όθων4. Χαρίλαος Τρικούπης5. Ελευθέριος Βενιζέλος | α. Συνταγματική Μοναρχίαβ. Αναθεώρηση του Συντάγματος 1911γ. Εθνικός ιστοριογράφοςδ. Διεύρυνε την εκλογική περιφέρεια από επαρχιακή σε νομαρχιακήε. Φιλική Εταιρίαστ. Δολοφονήθηκε στο Ναύπλιο (1831) |

(μονάδες 5)

**(ΙΙ).** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Συνθήκη Ειρήνης της Ανδριανούπολης

β. Προσωρινό Πολίτευμα της Ελλάδος

γ. Καταστροφή της Πελοποννήσου από τα αιγυπτιακά στρατεύματα του Ιμπραήμ Πασά

δ. Συνέδριο του Βερολίνου

ε. Ίδρυση της Φιλικής Εταιρείας.

(μονάδες 5)

**(ΙΙ).** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Προσωρινό Πολίτευμα της Ελλάδος

β. Ίδρυση της Φιλικής Εταιρείας

γ. Ίδρυση Εθνικού και Καποδιστριακού Πανεπιστημίου Αθηνών

δ. Έξοδος του Αλέξανδρου Υψηλάντη στις Παραδουνάβιες Ηγεμονίες

ε. Πρωτόκολλο Ανεξαρτησίας της Ελλάδας

(μονάδες 5)

**3ο ΘΕΜΑ**

Συνδυάζοντας τις ιστορικές σας γνώσεις με τις απαραίτητες πληροφορίες από τις ιστορικές πηγές που σας δίνονται:

**α.** να παρουσιάσετε τις μεταρρυθμιστικές πρωτοβουλίες του Χαρίλαου Τρικούπη για την εξυγίανση της πολιτικής ζωής και της δημόσιας διοίκησης (μονάδες 13)

**β.** να αναφερθείτε στις πηγές χρηματοδότησης που ο Χαρίλαος Τρικούπης αξιοποίησε για την υποστήριξη της δημοσιονομικής του πολιτικής και να παρουσιάσετε τα αποτελέσματα αυτής.

(Μονάδες 12)

 **Μονάδες 25**

**ΚΕΙΜΕΝΟ**

Έτσι ένα από τα πρώτιστα µελήµατα του Χαρίλαου Τρικούπη ήταν η σχετική τουλάχιστον αποσύνδεση του δηµοσίου υπαλλήλου από τους πολιτικούς του προστάτες, µε σκοπό την αποδιάρθρωση των µόνιµων φατριών που δοµούνταν ανάµεσα στους φορείς του κρατικού µηχανισµού και στους βουλευτές, µε άλλα λόγια το σπάσιµο του πλέγµατος «πατρώνων – πελατών». Και για να επιτευχθεί αυτό έπρεπε να κτυπηθεί η βουλευτοκρατία στο πιο καίριο σηµείο της, να σπάσει το λειτουργικό πλέγµα που ένωνε τους βουλευτές µε τους εν ενεργεία ή επίδοξους πελάτες τους. Το πλέγµα αυτό έπρεπε να κτυπηθεί και από τις δύο πλευρές, να σπάσουν και οι δύο συνιστώσες του. ∆ηλαδή, από τη µια να µειωθεί η εξάρτηση του βουλευτή από τον ψηφοφόρο, εξάρτηση που οδηγούσε στη µόνιµη εκ των άνω δόµηση των κοµµατικών πλεγµάτων που επανδρώνονταν µε τους υπαλλήλους, και από την άλλη να σπάσει η εξάρτηση του υπαλλήλου από τον βουλευτή, εξάρτηση που εξανάγκαζε τους υπαλλήλους να συρρέουν στα κοµµατικά πλέγµατα για να επιβιώσουν.

Τσουκαλάς, Κ., «Πολιτική των κυβερνήσεων και προβλήματα από το 1881 ως το 1895. Η ανόρθωση του κράτους και του νόμου», στο *Ιστορία του Ελληνικού Έθνους*, τ. Ι∆΄, Εκδοτική Αθηνών, 1977, σσ. 42-46.

**ΕΙΚΟΝΑ**



Γελοιογραφία από τον *Νέο Αριστοφάνη* (Αθήνα, Εθνικό Ιστορικό Μουσείο)

Πηγή: <https://upload.wikimedia.org/wikipedia/commons/9/92/Neos_Aristofanis4.jpg>